Hesekiele 35 | Beibele Inthaneteng | Phetolelo ya Lefase le Lefsa
35 Lentšu la Jehofa la tšwela pele la ntlela, la re: 2 “Morwa wa motho, lebiša sefahlego+ sa gago tikologong ya dithaba ya Seire+ gomme o e porofetele.+ 3 O e botše o re: ‘Se ke seo Mmuši Morena Jehofa a se boletšego: “Bjale ke nna yo, ke lwa le wena tikologo ya dithaba ya Seire,+ ke tla otlollela seatla sa ka go lwa le wena,+ ka go dira lešope ka ba ka go šwalalanya.+ 4 Metse ya gago ke tla e šwalalanya, wena o tla ba lešope;+ ke moo o tlago go tseba gore ke nna Jehofa,+ 5 ka gobane o be o na le bonaba bja neng le neng+ e bile o gafela bana ba Isiraele diatleng tša tšhoša+ ge ba be ba le tlalelong,+ nakong ya go dirwa ga molato wa bona wa mafelelo.”’+ 6 “Mmuši Morena Jehofa o re: ‘Ka gona ke ikana ka nna yo a phelago gore ka ge ke go lokišeleditše tšhollo ya madi, yona tšhollo yeo ya madi e tla go phegelela.+ Ruri o be o hloile madi, bjale tšhollo ya madi yona e tla go phegelela.+ 7 Ke tla dira tikologo ya dithaba ya Seire lešope ka ba ka e šwalalanya,+ ka kgaola yo a phatšago go yona le yo a boelago go yona.+ 8 Ke tla tlatša dithaba tša gago ka batho ba gago bao ba bolailwego ka sehlogo; ba tla wela mebotong, meeding le melapong ya gago ka moka.+ 9 Ke tla go dira mašope a neng le neng gomme metse ya gago ya se sa dulwa ke motho;+ ke moo o tlago go tseba gore ke nna Jehofa.’+ 10 “Ka baka la ge o re: ‘Ditšhaba tše tše pedi le dinaga tše tše pedi—e tla ba tša ka, gomme re tla dula dinageng tšeo,’+ mola Jehofa yena a be a le moo,+ 11 gona Mmuši Morena Jehofa o re: ‘Ka gona ke ikana ka nna yo a phelago gore ke tla buša ka gata mogato ka go dumelelana le bogale bja gago gotee le lehufa la gago tšeo o di bontšhitšego ka baka la maikwelo a gago a lehloyo go bona;+ ke tla itsebiša go bona ge ke go ahlola.+ 12 Ke moo o tlago go tseba gore nna Jehofa ke kwele dilo ka moka tše di hlomphollago tšeo o di boletšego ka dithaba tša Isiraele+ ge o re: “Di dirilwe lešope. Di gafetšwe go rena gore e be dijo.”+ 13 Le be le ikgantšhetša nna ka melomo+ ya lena, le atiša mantšu a go lwa le nna.+ Nna ke a kwele.’+ 14 “Se ke seo Mmuši Morena Jehofa a se boletšego: ‘Ka nako ya ge lefase ka moka le thabile, nna ke tla go dira lešope. 15 Ka ge o be o thabetše gore bohwa bja ba ntlo ya Isiraele bo dirilwe lešope, le wena ke tla go dira lešope.+ O tla ba lešope wena tikologo ya dithaba ya Seire, le wena Edomo ka moka;+ ke moo ba tlago go tseba gore ke nna Jehofa.’”+